નવી દિલ્હીઃ એશિયા કપમાં ભારતીય ટીમની કમાન સંભાળનાર હીટમેન રોહિત શર્મા હાલ ટેસ્ટ ટીમથી બહાર છે, તેવામાં રોહિત શર્મા વિજય હજારે ટ્રૉફી રમીને આગામી સિરીઝ માટે તૈયારી કરી રહ્યા છે. મુંબઈ માટે રમતા રોહિત શર્માએ ક્વાર્ટર ફાઈનલમાં સારું પ્રદર્શન કર્યું અને 33 રન બનાવ્યા હતા. મુંબઈની ટીમે આ મેચ 9 વિકેટથી જીતી લીધો હતો. આ મેચ દરમિયાન કંઈક એવું થયું જેને જોઈ લોકો દંગ રહી ગયા હતા. વાત એમ હતી કે મેચ ખતમ થયા બાદ એક ફેન મેદાનમાં ઘૂસી ગયો હતો. રોહિત શર્મા જ્યારે મેદાનથી બહાર જઈ રહ્યો હતો તો એ ચાહકે શર્માને પગે લાગ્યો પણ એટલેથી તે ન અટક્યો, રોહિત શર્માને ગળે મળ્યો અને બીજા ગાલ પર રોહિત શર્માને કિસ કરવાનો જ હતો કે રોહિત શર્મા તેનાથી બચીને દૂર થઈ ગયો. જે બાદ આ ફેન નાચતાં કૂદતાં સ્ટેડિયમમાં ચાલ્યો યો. સુરક્ષાકર્મીને ખ્યાલ જ ન આવ્યો કે આ ફેન મેદાનમાં ક્યારે ઘૂસી ગયો હતો.